Case ID: 1192166
Sentence 9: Yəni, həmin Məcəllənin 149-cu maddəsinə əsasən iddia ərizəsində mülki icraatda baxılmalı olan cavabdehə qarşı yönələn iddia tələbi qeyd olunmalı və həmçinin, iddia ərizəsində işdə iştirak edən şəxslərin adları, onların poçt ünvanları (maddə 149.2.2); iddiaçının və ya ərizəçinin tələbi, onların öz tələblərini əsaslandırdıqları hallar, iddia bir neçə cavabdehə verildikdə isə onların hər birinə qarşı yönələn tələb (maddə 149.2.3); müqavilə ilə və ya həmin kateqoriya işlər üçün qanunla bu nəzərdə tutulmuşsa, cavabdehlə mübahisənin məhkəməyə qədər (pretenziya qaydasında) nizama salınmasına riayət edilməsinə dair məlumat (maddə 149.2.4); ərizəyə əlavə edilən sənədlərin siyahısı (maddə 149.2.5) göstərilməli və iddia ərizəsinə 150-ci maddədə nəzərdə tutulan sənədlər, o cümlədən də, iddia ərizəsinin surətinin cavabdeh tərəfindən alınmasını təsdiq edən sənəd və digər zəruri sənədlər iddia ərizəsinə əlavə edilərək məhkəməyə təqdim olunmalıdır.